CELEX: 32003L0038
Language: da
Date: 2003-05-13 00:00:00
Title: Rådets direktiv 2003/38/EF af 13. maj 2003 om ændring af direktiv 78/660/EØF om årsregnskaberne for visse selskabsformer med hensyn til de beløb, der er udtrykt i euro

Avis juridique important

|

32003L0038

Rådets direktiv 2003/38/EF af 13. maj 2003 om ændring af direktiv 78/660/EØF om årsregnskaberne for visse selskabsformer med hensyn til de beløb, der er udtrykt i euro  

EU-Tidende nr. L 120 af 15/05/2003 s. 0022 - 0023

Rådets direktiv 2003/38/EFaf 13. maj 2003om ændring af direktiv 78/660/EØF om årsregnskaberne for visse selskabsformer med hensyn til de beløb, der er udtrykt i euroRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets fjerde direktiv 78/660/EØF af 25. juli 1978 om årsregnskaberne for visse selskabsformer(1), særlig artikel 53, stk. 2,under henvisning til forslag fra Kommissionen(2), ogud fra følgende betragtninger:(1) Artikel 11 og 27 i direktiv 78/660/EØF og, ved henvisning, artikel 6 i Rådets syvende direktiv 83/349/EØF af 13. juni 1983 om konsoliderede regnskaber(3) og artikel 20 og 21 i Rådets ottende direktiv 84/253/EØF af 10. april 1984 om autorisation af personer, der skal foretage lovpligtig revision af selskaber(4), specificerer tærskler i euro for statussummen og nettoomsætningen, under hvilke medlemsstaterne kan tillade fravigelser fra visse bestemmelser i direktiverne.(2) Da den femte femårsperiode efter vedtagelsen af direktiv 78/660/EØF udløber den 24. juli 2003, er der som krævet i direktivet blevet foretaget en undersøgelse af disse tærskler. Resultaterne af undersøgelsen viser, at det er nødvendigt at forhøje beløbene udtrykt i euro i lyset af den økonomiske og valutariske udvikling i Fællesskabet.(3) Direktiv 78/660/EØF bør følgelig ændres -UDSTEDT FØLGENDE DIREKTIV:Artikel 1I direktiv 78/660/EØF foretages følgende ændringer:1) Artikel 11:a) Stk. 1 ændres således:i) i første led ændres "statussum: 3125000 EUR" til "statussum: 3650000 EUR"ii) i andet led ændres "nettoomsætning: 6250000 EUR" til "nettoomsætning: 7300000 EUR".b) Følgende stykke indsættes:"For de medlemsstater, der ikke har indført euroen, er modværdien i national valuta af de i stk. 1 anførte beløb den værdi, der fremkommer ved at benytte den valutakurs, der blev offentliggjort i Den Europæiske Unions Tidende på ikrafttrædelsesdatoen for direktivet om fastsættelse af disse beløb som følge af den i artikel 53, stk. 2, omhandlede undersøgelse."2) Artikel 27:a) Stk. 1 ændres således:i) i første led ændres "statussum: 12500000 EUR" til "statussum: 14600000 EUR"ii) i andet led ændres "nettoomsætning: 25000000 EUR" til "nettoomsætning: 29200000 EUR".b) Følgende stykke indsættes:"For de medlemsstater, der ikke har indført euroen, er modværdien i national valuta af de i stk. 1 anførte beløb den værdi, der fremkommer ved at benytte den valutakurs, der blev offentliggjort i Den Europæiske Unions Tidende på ikrafttrædelsesdatoen for direktivet om fastsættelse af disse beløb som følge af den i artikel 53, stk. 2, omhandlede undersøgelse."Artikel 21. Medlemsstaterne sætter de nødvendige love og administrative bestemmelser i kraft for at efterkomme dette direktiv, hvis og når de beslutter at benytte sig af de muligheder, der gives ved artikel 11 og 27 i direktiv 78/660/EØF. De underretter straks Kommissionen herom.Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.Artikel 3Dette direktiv træder i kraft på dagen for offentliggørelsen i Den Europæiske Unions Tidende.Artikel 4Dette direktiv er rettet til medlemsstaterne.Udfærdiget i Bruxelles, den 13. maj 2003.På Rådets vegneA.-A. TsochatzopoulosFormand(1) EFT L 222 af 14.8.1978, s. 11. Senest ændret ved direktiv 2001/65/EF (EFT L 283 af 27.10.2001, s. 28).(2) Forslag af 24.1.2003 (endnu ikke offentliggjort i EUT).(3) EFT L 193 af 18.7.1983, s. 1. Senest ændret ved direktiv 2001/65/EF.(4) EFT L 126 af 12.5.1984, s. 20.